Astro, Önismeret, Horoszkópod szerint, Karrier2016. október 24.
Elszánt, merész és bátor vagy, így nem arra van szükséged, hogy ezeken erősíts, hanem dolgozz inkább azon, hogy legyél türelmesebb, figyelj arra, hogy a körülmények megértek-e már egy nagyobb döntés meglépésére, ne (mindig) hévből cselekedj! Te úgy tudsz előrébb jutni, ha érzékenyebben nem még aktívabban viselkedsz egy helyzetben.
Szereted a szép dolgokat, a stabilitást és a kényelmet, az vihet előre, ha kilépsz az ezek nyújtotta komfortzónádból. Ha mersz kellemetlen helyzetbe kerülni, konfrontálódni és hozzászokni bizonyos fokú bizonytalansághoz. Nyugodtan lehetsz kicsit intenzívebb is, ha a helyzet úgy kívánja, nem kell mindig megőrizni a nyugalmadat.
Gyors vagy, lendületes és sokoldalú, ezerféle különböző terület érdekel és azokon belül is sokféle dolog. Így akkor jársz jól, ha megtanulsz jobban és hosszabban fókuszálni, rávenni magad, hogy elmélyítsd a tudásodat néhány általad választott területben.
Érzékeny és mély érzésű vagy, ami sokszor elhomályosítja a döntéshozó képességedet és megbénít, amikor cselekedni kellene, emlékeztesd magad, hogy ne vegyél mindenkitől minden megjegyzést személyesen, pláne a munkával kapcsolatosakat ne! Azt is hasznos tudatosítanod magadban, hogy ne várj arra, hogy megjöjjön valamihez a kedved, hanem bárhogy is érzel, kezdd el, a kedved meg majd követni fog a cselekvésben.
Imádnivaló vagy és imádod a drámát, muszáj mindig a középpontban lenned, ezen valószínűleg nincs fejlesztenivalód. De a figyeleméhség nem jelenti azt, hogy szereted is magadat, sőt, sokszor fordítottan arányos vele, fontos, hogy megtanulj magadnak tapsolni és ne folyton kifelé tekintgetni elismerésért.
Neked inkább lazítanod kell egy kicsit, túl rendezett, kategorizált és tökéletes az életed, engedd el néha egy kicsit a maximalizmusod, pláne a mikromenedzselést. Fogadd el a saját tökéletlenségedet (azt a néhányat, ami van), vannak olyan célok, melyeket pont a lazasággal lehet elérni.
Olvasd el ezt is! Ilyenek az egyes csillagjegyek, amikor dühösek
Tudnod kell, hogy még ha „rosszul” is döntesz, az is jobb annál, mint ha nem döntesz, vagy nem te döntesz a téged és a karrieredet érintő kérdésekben. Próbálj ki valami újat és tanulj meg elköteleződni mellette, ne ragadj le döntéshelyzetben a mérlegelésnél, csak válassz egyet és várd ki, mi lesz belőle. A rossz döntésből is tanulni fogsz, ha mást nem is, azt mindenképp, hogy nem a világ vége rosszul dönteni.
Erős és bátor vagy, bár ez gyakran nem látványos. Hajlamos vagy borúsan látni a helyzetet, ezen érdemes javítanod, vedd kevésbé komolyan a kevésbé fontos kérdéseket és próbáld meg élvezni a folyamatot, senki nem mondja, hogy munka közben muszáj megfeszülni.
Simán mersz kockáztatni, ha elég érdekesen néz ki a feladat, de néha túlzottan is keresed a kalandot. Tanulj meg nemet mondani és eltávolítani néhány dolgot az életedből, nem kell üldözni minden adódó lehetőséget. Kicsit csillapíts a lelkesedésen, hogy tisztábban láthasd mindennek a jó és a rossz oldalát is.
Bármilyen területen sikeres tudsz lenni, mert ambiciózus vagy és keményen küzdesz. Abban érdemes fejlődnöd, hogy észrevedd, amikor meg kell szegned a saját szabályaidat, vagy eltérni a szigorú rutinodtól. Merj sebezhető lenni, sokkal igazabb kapcsolatokat alakíthatsz így ki! Ne ragaszkodj feltétlen a hagyományokhoz se, arra koncentrálj, te mit akarsz, ne arra, amit a társadalom.
Olyan értelmes és intelligens vagy, hogy néha még a saját eszeden is túljársz. Ez azonban néha érzéketlenné tesz, pedig a munkahelyeden sem csak azon múlik minden, hogy dolgozol, figyelj jobban oda a munkatársaid és a saját érzéseidre is.
Az elvarázsoltságod csodásan kreatívvá tesz, de nem minden helyzetben elég csak egy jó ötlet. Próbálj kicsit praktikusabb lenni és kidolgozni a részleteket is, maradj a földön és javíts a szervezőképességeiden.